Al levrioù eñvorennoù zo war un dro holl heñvel hag holl disheñvel… Seul vui anezho vez lennet,  seul niverus an doare fedoù peuzheñvel kontet e-barzh. Dreist pep tra e kavan sklêrijennus gouzout gant pep emsaver penaos en deus bevet e vloavezhioù brezel, en un doare diavaez ha diabarzh war un dro. Mat eo klevet soñj pep hini ha keñveriañ an testenioù a-benn pinvidikaat miltamm ar bloavezhioù a oa araozomp -ha ne vo klok biken, forzh penaos !-  Neo ket didalvoud ar pezh a denn eus micher yaouankiz Loeiz Bihannig kennebeut : bezhinaer e oa, ha plijet gant e labour.  Dedennus e kavan ivez lenn  penaos eo aet ar skrivagner eus brezhoneger a-vihanig da vrezhoneger-skriver (desket en deus gant Skol Ober ha Saded) hag ar pouez o deus bet ar chelaouennoù breizhek en e zibaboù e-keñver ar yezh hag an emsav.  Ul levr eñvorennoù klasel eta, klet da lenn met a zegas e lod dhon Istor.